wickkiey/tamil-wikipedia-chunked huggingface dataset:
# நொப்பிக்சு

## உள்ளடக்கம்

1000 இற்கு மேறபட்ட மென்பொருட்கள் CD பதிப்பிலும் 2600 இற்கு மேற்பட்ட மென்பொருட்கள் DVD பதிப்பிலும் உள்ளன. 9ஜிபி அளவானது ஓர் DVD இல் சுருக்கிச் சேமிக்கலாம். இதிலுள்ள முக்கியமான மென்பொருட்கள்
- கேடியீ வரைகலை இடைமுகமே இதன் பொதுவான டெக்ஸ்டாப் சூழலாகும். இது கொன்குவர் உலாவியையும் கெமெயில் மின்னஞ்சல் மென்பொருளையும் கொண்டுள்ளது.
- இணைய இணைப்பு மென்பொருட்கள்: கேபிபிபி டயலர், ஐஎஸ்டிஎன் (ISDN) பிரயோகங்கள் மற்றும் கம்பியற்ற வலையமைப்பு மென்பொருட்கள்.
- மொஸிலா பயர்பாக்ஸ் உலாவி.
- கிம்ப் (GIMP) படங்களை மெருகூட்டும் மென்பொருள்.
- கோப்புக்களை மீட்டெடுக்கவும், சிஸ்டங்களைச் சரிசெய்யவும் உதவும் கருவிகள்.
- வலையமைப்பை ஆராயவும் மற்றும் நிர்வாகக் கருவிகள்.
- ஓப்பிண் ஆபிஸ் அலுவலகத் தேவைகளுக்கான மென்பொருள்.
- பல்வேறு நிரலாக்க மற்றும் விருத்திசெய்யும் கருவிகள்.
# நொப்பிக்சு

## தேவைகள்

- CD/DVD ROM Drive
- கேடீயி வரைகலைச் சூழலை ஆரம்பிக்க ஆகக்குறைந்தது 96MB RAM.
# நொப்பிக்சு

## பிரபலம்

நோப்பிக்ஸ் மிகவும் பிரபலமான CD இல் இருந்து இயங்கும் லினக்ஸாக விளங்குகின்றது. இதற்கான காரணங்களாவன
- கநோப்பிக்ஸே முதலில் வந்த லைவ் CD க்ளுள் ஒன்றாகும்.
- மிகக்கூடுதலான வன்பொருட்களின் ஆதரவானது எதுவித பிரச்சினையுமின்றி லினக்ஸை ஆரம்பிக்க உதவுகின்றது.
- வலையமைப்புக்களில் தானகவே இணைந்துகொள்ளும் வசதி
- சிஸ்டங்களை பழுதுபார்க்கவும் சரிப்படுத்துவதற்குமான மென்பொருட்கள்.
# நொப்பிக்சு

## சில குறைகள்

சிலகுறைகளும் இதில் காணப்படுகின்றது.
- கநோப்பிக்ஸ் பெருமளவிலான மேசைக்கணினிகளிலும் மடிக்கணினிகளிலும் இயங்குமெனினும் எல்லாவற்றிலும் அல்ல. தானகவே வன்பொருட்களைக் கண்டறிதல் மிகச் சரியானது எனக் கூறமுடியாது. சிலசமயங்களில் அது சரியாகக் கண்டறிவதில்லை. 1998 ஆம் ஆண்டிற்கு முன்னர் தயாரிக்கபட்ட வன்பொருட்களை கநோப்பிக்ஸ் கண்டறிவது சிரமமாகவுள்ளது. 2002 இற்கு முன்னர் தயாரிக்கப்பட்ட கணினி பயோஸ் போன்றவற்றிலும் இதே பிரச்சினைகள் உண்டு.
# நொப்பிக்சு

## பதிப்புக்கள்

4ஆம் பதிப்பிலிருந்து இரண்டு CD மற்றும் DVD பதிப்புக்களாக இவை வெளிவந்தன. DVD பதிப்பானது 9 ஜிகாபைட்டிற்கும் மேலான மென்பொருட்களைக் கொண்டுள்ளது. ஆரம்பத்தில் ஜேர்மனினியில் CEbit இல் இது வெளியிடப்பட்டது இமக்களிற்குப் பொதுவாகக் கிடைக்கின்றது. இதன் சாதாரண இறுவட்டுப் பதிப்பும் (CD) 5.1.1 உடன் இடைநிறுத்தபப்ட்டுள்ளது. தற்போதைய பதிப்புக்கள் டீவிடி இலேயே கிடைக்கின்றது.
.  
| 1.4 | 30 செப்டம்பர் 2000 |  |
| --- | --- | --- |
| 1.6 | 26 ஏப்ரல் 2001 |  |
| 2.1 | 14 மார்ச் 2002 |  |
| 2.2 | 14 மே 2002 |  |
| 3.1 | ஜனவரி 19 2003 |  |
| 3.2 | ஜூலை 26 2003 |  |
| 3.3 | பெப்ரவரி 16 2004 |  |
| 3.4 | மே 17 2004 |  |
| 3.5 LinuxTag-பதிப்பு | ஜூன் 2004 |  |
| 3.6 | 16 ஆகஸ்ட் 2004 |  |
| 3.7 | டிசெம்பர் 9 2004 |  |
| - | 3.8 CeBIT-பதிப்பு | 28 பெப்ரவரி 2005 |
| 3.8.1 | 8 ஏப்ரல் 2005 |  |
| 3.8.2 | மே 12 2005 |  |
| 3.9 | ஜூன் 1 2005 |  |
| 4.0 | ஜூன் 22 2005 |  |
| 4.0 updated | ஆகஸ்ட் 16 2005 |  |
| 4.0.2 | செப்டம்பர் 23 2005 |  |
| 5.0 | பெப்ரவரி 25 2006 |  |
| 5.0.1 | ஜூன் 2 2006 |  |
| 5.1.0 | 30 டிசெம்பர் 2006 |  |
| 5.1.1 | 4 ஜனவரி 2007 |  |
| 5.2 CeBIT-பதிப்பு | மார்ச் 2007 |  |
| 5.3 CeBIT-பதிப்பு | 12 பெப்ரவரி 2008 |  |
| 5.3.1 | 26 மார்ச் 2008 | } |
# சில்லு

**சக்கரம்** *(wheel)* அல்லது சில்லு என்பது இறுசிலோ தாங்கியிலோ உருளத்தகு வட்டவடிவ உறுப்பாகும். ஆறு தனி எந்திரங்களில் ஒன்றான கப்பி-இறுசுத் தொகுதியில் சக்கரங்கள் முதன்மை வாய்ந்த உறுப்புகளாகும். இறுசு பூட்டிய சக்கரங்கள், எடைமிகுந்த பொருள்களையும் எளிதாக நகர்த்தி போகுவரத்துக்கு உதவுவதோடு எந்திரங்களில் அரியவினைகளை எளிதாகச் செய்யவும் உதவும். வேறு பல நோக்கங்களுக்காகவும் சக்கரங்கள் பயன்படுகின்றன. எடுத்துகாட்டாக, கப்பல் சக்கரம், திசைதிருப்பச் சக்கரம், குயவர் சக்கரம் சமனுருள் அல்லது சமன்சக்கரம் ஆகியவற்றைக் கூறலாம்.
சக்கரங்களுக்கான பொதுவான பயன்பாடுகள் போக்குவரத்தில் அமைகின்றன. இறுசில் உருண்டு இயங்கி சக்கரம் உராய்வைப் பெரிதும் குறைக்கிறது. சக்கரங்கள் சுழல, அதற்கு திருப்புமையை அதன் இறுசில் ஈர்ப்பாலோ புற விசை அல்லது திருக்கத்தாலோ தரவேண்டும்.
# புளோரன்சு நைட்டிங்கேல்

**புளோரன்சு நைட்டிங்கேல்** (*Florence Nightingale*, மே 12, 1820 – ஆகஸ்ட் 13, 1910) நவீன தாதியியல் முறையை உருவாக்கிய இங்கிலாந்துத் தாதி. போரில் காயப்பட்ட வீரர்களுக்கு ஓய்வின்றி மருந்திட்டவர். தாதிகளுக்கான பயிற்சிப் பள்ளியையும் இவரே முதலில் தொடங்கினார். விளக்கேந்திய சீமாட்டி, கைவிளக்கேந்திய காரிகை (*The Lady with the Lamp*) என்று அழைக்கப்பட்டார். இவர் ஒரு எழுத்தாளரும், புள்ளியியலாளாரும் ஆவார்.
# புளோரன்சு நைட்டிங்கேல்

## வாழ்க்கைக் குறிப்புகள்

### ஆரம்பகால வாழ்க்கை

இவர் பிரித்தானியச் செல்வச் செழிப்பான உயர்குடிக் குடும்பமொன்றில் இத்தாலி, புளோரன்சு நகரில் பிறந்தார். இவர் பிறந்த இடத்தின் பெயரைத்தழுவி இவருக்குப் பெயரிட்டார்கள். தந்தை வில்லியம் எட்வர்ட் நைட்டிங்கேல் (1889-1880), தாயார் பிரான்செஸ் நைட்டிங்கேல் (முன்னர் ஸ்மித்)(1794–1875). வில்லியம் நைட்டிங்கேலின் இயற்பெயர் வில்லியன் எட்வார்ட் ஷோர். இவரது தாயாரின் மாமனான பீட்டர் நைட்டிங்கேல் என்பவருடைய மரண சாசனத்தின் மூலம் அவருடைய சொத்துக்கள் வில்லியத்துக்குச் சேர்ந்தன. அத்துடன், வில்லியம், நைட்டிங்கேல் என்னும் பெயரையும் நைட்டிங்கேல் குடும்பச் சின்னங்களையும் கூட அவர் ஏற்றுக்கொண்டு வில்லியம் எட்வர்ட் நைட்டிங்கேல் ஆனார். புளோரன்சின் தாய்வழிப் பாட்டனான வில்லியம் சிமித் )அடிமை முறை ஒழிப்புக்காக வாதாடியவராவார்.  
, புளோரன்ஸ் நைட்டிங்கேலின் குடும்ப வசிப்பிடம், இப்பொழுது ஒரு பாடசாலையாக உள்ளது.]]
கிறிஸ்தவர் என்ற முறையில் தனக்கு இறைவனால் விதிக்கப்பட்ட பணியாக தாதியர் சேவையை அவர் உணர்ந்தார். 1837 ஆம் ஆண்டில் அவருக்கு ஏற்பட்ட இந்த உணர்வு அவரது வாழ்நாள் முழுதும் நீடித்தது. பெற்றோரின், குறிப்பாகத் தாயாரின் எதிர்ப்புக்கும், துன்பத்துக்கும் மத்தியில், தாதியர் சேவையில் ஈடுபடவேண்டும் என்னும் தனது முடிவை புளோரன்ஸ் 1845 ஆம் ஆண்டு அறிவித்தார். இவ் விடயத்தில் தொடர்ந்து தாதியர் சேவையில் தம்மை ஈடுபடுத்திக் கொண்டமை அச்சேவையில் இவரது பெருவிருப்பையும், அவரது காலத்தைய பெண்ணுக்குரிய எதிர்பார்ப்புகளை முறியடிப்பதாகவும் அடையாளம் காணப்படுகிறது. அக் காலத்தில் தாதியர் சேவை ஒரு மதிப்புள்ள பணியாகக் கருதப்படவில்லை. வறிய குடும்பங்களைச் சேர்ந்த பெண்களே இப்பணியில் ஈடுபட்டு வந்தனர். தாதியர் சமையலாட்களாகவும் வேலை செய்யவேண்டி இருந்தது.  
புளோரன்ஸ் வறியவர்கள் மீதும், இயலாதவர் மீதும் அக்கறை கொண்டிருந்தார். 1844 ஆம் ஆண்டு டிசம்பரில், இலண்டனிலிருந்த ஆதரவற்றோர் விடுதியொன்றில் வறியவர் ஒருவர் இறந்தது பெரும் பிரச்சினையாக உருவெடுத்தது. இதனைத் தொடர்ந்து புளோரன்ஸ், ஆதரவற்றோர் விடுதிகளில் மருத்துவ வசதிகளை மேம்படுத்த வேண்டும் என்பதற்காக முன்னணியில் நின்று வாதாடினார். அக்காலத்தில் வறியோர் சட்டம் தொடர்பான சபையின் தலைவராக இருந்த சார்லஸ் வில்லியர்ஸ் என்பவரின் ஒத்துழைப்பையும் அவர் பெற்றுக்கொண்டார். இது வறியோர் சட்டத்தில் சீர்திருத்தம் கோருவதில் அவரை ஈடுபடுத்தியதுடன், மருத்துவ வசதிகளின் வழங்கலுக்கும் அப்பால் அவரது ஈடுபாட்டை விரிவாக்கியது.  
1846 ஆம் ஆண்டில் ஜேர்மனி பயணத்தில் கண்ட கெய்சர்ஸ்வர்த் மருத்துவமனைக்குச் சென்றபோது அங்கு நோயாளிகளுக்குக் கொடுக்கப்படும் கவனிப்பும் மருத்துவச் சேவையும் இவரை மிகவும் கவர்ந்தன.  
தாதியர் சேவையில் முழுமையாகத் தன்னை ஈடுபடுத்திக் கொள்வதிலிருந்து திருமணம் தடை செய்யும் எனக் கருதி ரிச்சர்ட் மொங்க்டன் மில்ன்ஸ் எனும் அரசியல்வாதியுடனான தனது உறவை முறித்துக் கொண்டார். பின்னாளில், சிறந்த அரசியல் வாதியும், போர்ச் செயலராக்ப் பணியாற்றியவருமான சிட்னி ஹேர்பேர்ட் என்பவரை ரோமில் சந்தித்து அவர்பால் ஈர்க்கப்பட்டார். சிட்னி ஹேர்பேர்ட் ஏற்கனவே மணமானவர். எனினும் இருவரும் வாழ்நாள் முழுதும் நெருங்கிய நண்பர்களாகத் திகழ்ந்தனர். கிரீமியாவில் நைட்டிங்கேல் ஆற்றிய பணிகளுக்கும், பொதுவாக அவரது துறையில் ஆற்றிய பணிகளுக்கும், ஹேர்பேட் வசதிகள் செய்து கொடுத்ததுடன் ஊக்கமும் கொடுத்து வந்தார். புளோரன்சும் ஹேர்பேட்டின் அரசியல் பணிகளுக்கு ஆலோசனை வழங்கி வந்தார்.  
1851 ஆம் ஆண்டு 4 மாதங்கள் கெய்சர்ஸ்வர்த் மருத்துவமனையில் பெற்ற பயிற்சி மூலம் தாதியியல் பால் இவரது கவனம் தீவிரமடைந்தது.
# புளோரன்சு நைட்டிங்கேல்

## வாழ்க்கைக் குறிப்புகள்

### நாடு திரும்பல்

போரிலிருந்து நாடு திரும்பிய புளோரன்ஸ் நைட்டிங்கேல் சாதனைப் பெண்மணியாக வரவேற்கப்பட்டார். விக்டோரியா அரசிக்கு அடுத்தபடியாக மிகவும் அறியப்பட்ட பெண்ணாக பிபிசியினால் கருதப்பட்டார். அவர் சற்று நாட்களில் நோய்வாய்ப்பட நேர்ந்தது. போரில் அவரது பணியின் மூலம் ஏற்பட்ட தகைவே(மனவுளைச்சல்) அதற்கான மூலகாரணியென எண்ணப்படுகிறது.  
விக்டோரிய அரசியின் வேண்டுகோளை ஏற்று, படைவீரர்களின் உடல்நலன் குறித்த அரசு ஆணைக்குழுவை அமைப்பதிலும் அவ்வாணைக்குழுவிற்குத் தேவையான அறிக்கைகள் ஆயத்தப்படுத்தி வழங்குவதிலும் ஈடுபட்டார். பெண்ணாகையால் இவ்வாணைக்குழுவிற்குத் தலைமை தாங்க இவருக்கு அனுமதி இருக்கவில்லை. சிட்னி ஹேர்பேர்ட் தலைமைப் பொறுப்பேற்றுக் கொண்டார். அறிக்கையில் குறிப்பிட்ட சீர்திருத்தங்களை நடைமுறைப்படுத்துவதில் புளோரன்ஸ் நைட்டிங்கேல் முன்னின்று செயலாற்றினார். She often referred to herself in the masculine, as for example "a man of action" and "a man of business". மேற்குறித்த ஆணைக்குழுவின் செயற்பாட்டின் மூலம் படை வீரர்களது மருத்துவ கவனிப்பு மாற்றம் பெற்றதுடன் இராணுவத்தினருக்கான மருத்துவப் பாடசாலையும் ஆரம்பிக்கப்பட்டது.
# புளோரன்சு நைட்டிங்கேல்

## வாழ்க்கைக் குறிப்புகள்

### பிற்கால வாழ்க்கையும் பணிகளும்

துருக்கியிலிருந்த போது நவம்பர் 29 1855 அன்று இவரது பணியினைக் கௌரவிக்கும் முகமாக நடந்த கூட்டத்தில் தாதியர் பயிற்சிக்காக புளோரன்ஸ் நைட்டிங்கேல் நிதியம் நிறுவப்பட்டது. நன்கொடைகள் குவிந்தன. இந்நிதியத்தின் பணத்தில் £45000களைக் கொண்டு புனித தோமையர் மருத்துவமனையில் யூலை 9 1860 அன்று நைட்டிங்கேல் பயிற்சிப் பாடசாலை ஆரம்பிக்கப்பட்டது. இது தற்போது லண்டன் கிங்ஸ் கல்லூரியின் ஒரு பகுதியாக புளோரன்ஸ் நைட்டிங்கேல் தாதியிய மற்றும் செவிலியர் பயிற்சிக்கூடம் என அறியப்படுகிறது. இவரெழுதிய தாதியியற் குறிப்புகள் என்னும் 139 பக்கங்களுடைய புத்தகம், நைட்டிங்கேல் பயிற்சிக்கூடத்திலும் ஏனைய தாதியர் பயிற்சிக்கூடங்களிலும் பாடத்திட்டத்தின் முக்கிய பகுதியாக அமைந்தது. தாதியியலுக்கான ஒரு நல்ல அறிமுகமாகவும் இந்நூல் கருதப்படுகிறது.  
தாதியர் சேவையை நிறுவி அதை முன்னேற்றும் பணியிலேயே அவர் தனது வாழ்நாளைக் கழித்தார். மருத்துவமனைத் திட்டமிடலிலும் இவரது கருத்துக்கள் முன்னோடிகளாக இருந்ததுடன் இங்கிலாந்தின் பிற பகுதிகளிலும் ஏனைய நாடுகளிலும் அவை முன்னெடுத்துச் செல்லப்பட்டன. 1869ல் எலிசபெத் பிளாக்வெல் என்பவருடன் இணைந்து பெண்களுக்கான மருத்துவ கல்லூரியொன்றையும் இவர் தோற்றுவித்தார். 1882 ஆம் ஆண்டளவில் நைட்டிங்கேல் தாதியர் பரவலாகச் சேவை புரிந்தனர். புளோரன்ஸ் நைட்டிங்கேல் 1883 இல் விக்டோரியா அரசியிடமிருந்து அரச செஞ்சிலுவை விருது பெற்றார். 1907 இல் ஓர்டர் ஒவ் மெரிட் எனும் விருதையும் இவர் பெற்றார். இவ்விருதைப் பெற்ற முதல் பெண்மணி இவராவார்.  
குரோனிக் ஃபட்டீக் சின்ட்ரோம் (*Chronic Fatigue Sydnrome*)(அதீத களைப்பு ஏற்படல்) எனும் நோய் இவருக்கு இருந்ததாக கருதப்படுகிறது. இவரது பிறந்த நாள் இந்நோய் பற்றிய விழிப்புணர்வைப் பரப்பும் நாளாக உள்ளது. 1896 ஆம் ஆண்டளவிலிருந்து படுத்த படுக்கையானார். 1910, ஆகஸ்ட் 13 ஆம் நாள் தனது 90 ஆம் வயதில் மிகவும் அமைதியாக தனது அறையில் மரணமெய்தினார். Park Lane. இவர் இறந்த போது வெஸ்ட்மின்ஸ்டர் அபியில் புதைக்க அரசு முன்வந்த போதும், அவரது உறவினர்களால் அது மறுக்கப்பட்டது. புளோரன்ஸ் நைட்டிங்கேலின் உடல் ஈஸ்ட் வெலோவிலுள்ள புனித மார்கரட் தேவாலய இடுகாட்டில் புதைக்கப்பட்டுள்ளது.
# புளோரன்சு நைட்டிங்கேல்

## தரவியல் பங்களிப்புக்கள்

சிறுவயதில் கணிதத்தில் திறமையுள்ளவராயிருந்த இவர் தனது தந்தையாரின் கற்பித்தலில் அப்பாடத்தில் வல்லவாரானார். குறிப்பாகத் தரவியலில் ஆர்வமுள்ளவராக இருந்த இவர், தனது ஆய்வறிக்கைகளில் தரவியலை பெரியளவில் பயன்படுத்தினார்.  
தரவுகளை வரைபடமாக்கி அளிப்பதில் முன்னோடியாகத் திகழ்ந்தார். பலவிதமான வரைபுகளை உருவாக்கி அவற்றின் மூலம் தரவுகளை வகைப்படுத்தி அறிக்கைகளில் பயன்படுத்தினார்.  
இந்தியாவின் கிராமப்புறங்களின் சுகாதாரம் பற்றிய விரிவான ஆய்வை மேற்கொண்ட புளோரன்ஸ் நைட்டிங்கேல் சீர்திருத்தப்பட்ட மருத்துவ மற்றும் கிராம கவனிப்புச் சேவைகளை நடைமுறைப்படுத்துவதிலும் முக்கியமானவராய் இருந்தார்.  
1858 இல் பதவியேற்றதன் மூல அரச தரவியல் கழகத்தின் தலைமைப் பொறுப்பேற்ற முதல் பெண்மணியானார்.
# புளோரன்சு நைட்டிங்கேல்

## இலக்கியத்துக்கும் பெண்ணியக்கத்திற்குமான பங்களிப்புக்கள்

மருத்துவ மற்றும் தாதியியற் துறைகளிலேயே இவர் புழ் பெற்றிருந்தாலும், இங்கிலாந்தின் பெண்ணியத்தில் முக்கியமான ஒருவருமாவார்.  
1850-1852காலப்பகுதியில் சுயபரிசோதனை, உயர்குடி மற்றும் தன் குடும்பப் பெண்களின் வாழ்க்கை பற்றி யோசித்த புளோரன்ஸ் நைட்டிங்கேல், தனது சிந்தனைகளை "சமய மெய்யியல் தேடலுடையவர்களுக்கான சிந்தனைகள்" என்ற நூலாக எழுதினார். இந்நூல் மூன்று பாகங்களுடையது. மூன்றும் சேர்த்து இந்நூல் வெளியிடப்படவில்லையாயினும் 'கசான்ட்ரா' எனும் ஒரு பகுதி ரே ஸ்ட்ரக்கி என்பவரால் 1928ம் ஆண்டு வெளியிடப்பட்டு த காஸ் (*The Cause*) எனும் பெண்ணிய வரலாற்று நூலில் ஒரு பகுதியாகச் சேர்க்கப்பட்டது.  
கசான்ட்ரா, கல்வி கற்றிருந்த போதும் புளோரன்ஸ் நைட்டிங்கேலின் தாய் மற்றும் அக்கா நடத்திய சோர்வான வாழ்க்கை போன்று பெண்கள் அதீத பெண்மையால் கையாலாகாதவர்களாய்ப் ஆக்கப்படுவதைக் கண்டிக்கிறது.சமூக சேவைக்காக அவர்களது வசதியான வாழ்வை புளோரன்ஸ் நிராகரித்தார். இவ்வாக்கம் தனது யோசனைகள் மக்களால் உள்வாங்கப்படாது போய்விடுமோ என்ற புளோரன்சின் கவலையைப் பிரதிபலிக்கிறது. கசான்ட்ரா என்பவள் அப்பலோவின் பெண்பூசாரியாவாள். தெய்வீக தீர்க்கதரிசனம் பெறுபவளாயினும் இவளது எச்சரிக்கைகள் கணக்கிலெடுக்கப்படுவதில்லை.
# புளோரன்சு நைட்டிங்கேல்

## சாதனையும் நினைவு கூரலும்

பராமரிப்பு, செயலில் கவனம் மற்றும் மருத்துவமனை மேலாண்மை என்பவற்றைக் கடைப்பிடித்ததன் மூலம் அனைத்துத் தாதியர்க்கும் முன்னுதாரணமாகத் திகழ்கிறார்.  
தரவியல் பயன்பாட்டில் இவர் தனது காலத்தினை விட முற்போக்கான சிந்தனை மற்றும் செயற்பாடுகள் உடையவராயிருந்தார்.  
நைட்டிங்கேல் தாதியர் பயிற்சிக்கூடத்தின் சேவை இன்றும் தொடர்கிறது. புளோரன்ஸ் நைட்டிங்கேல் அருங்காட்சியகம் ஒன்று லண்டனிலும் இன்னுமொன்று இவரது வீடான கிளெய்டன் ஹவுசிலும் உள்ளன.  
உலகத் தாதியர் தினம் புளோரன்ஸ் நைட்டிங்கேலின் பிறந்த நாளன்று கொண்டாடப்படுகிறது.  
கே எல் ஏம் (KLM) விமான நிறுவனம் தங்கள் எம் டி (MD)-11 விமானமொன்றிற்கு புளோரன்ஸ் நைட்டிங்கேலின் பெயரை இட்டிருக்கிறது.  
இஸ்தான்புல்லில் உள்ள மூன்று வைத்தியசாலைகள் இவர் பெயரைக் கொண்டுள்ளன.  
ரோமில் உள்ள அகஸ்டினோ ஜெமெல்லி மருத்துவ நிலையம் (இத்தாலியின் முதல் பல்கலைக்கழகஞ் சார் மருத்துவமனை)தாதியியலில் புளோரன்ஸ் நைட்டிங்கேலின் பங்களிப்பைக் கௌரவிக்கும் முகமாக தாதியருக்கு உதவும் படுக்கையருகே வைக்கும் கம்பியில்லா இணைப்புக் கொண்ட கணினியொன்றிற்கு 'பெட்சைட் புளோரன்ஸ்' (*bedside Florence*) எனப் பெயரிட்டுள்ளது.  
புளோரன்ஸ் நைட்டிங்கேலின் பெயரைத் தாங்கியுள்ள பல நிறுவனங்கள் தாதியியல் சார்ந்தவையாயினும், கனடாவிலுள்ள நைட்டிங்கேல் ஆராய்ச்சி மையம் புளோரன்ஸ் நைட்டிங்கேலுக்கு இருந்ததாக நம்பப்படும் அதீத களைப்பு ஏற்படல் நோய் (*Chronic Fatigue Sydnrome*) பற்றி ஆராய்கிறது.
# டெம்பிள்டன் பரிசு

**டெம்பிள்டன் பரிசு** (*Templeton Prize*) என்று சுருக்கமாக அழைக்கப்படும், **ஆன்மீக உண்மைகள் பற்றிய ஆராய்ச்சி மற்றும் கண்டுபிடிப்புக்களின் வளர்ச்சிக்கான டெம்பிள்டன் பரிசு**, ஆன்மிக விடயங்களை முன்னெடுத்துச் செல்லப் பாடுபடுபவர்களைக் கௌரவிக்குமுகமாகவும், ஊக்குவிப்பதற்காகவும் வழங்கப்படும் பரிசாகும். இது ஜோன் டெம்பிள்டன் பவுண்டேஷன் என்னும் அமைப்பினால், 1972 ஆம் ஆண்டு முதல் வழங்கப்பட்டு வருகிறது.
# டெம்பிள்டன் பரிசு

## டெம்பிள்டன் பரிசு பெற்ற சிலர்

- 1973 - அன்னை தெரேசா
- 1975 - சர்வபள்ளி ராதாகிருஷ்ணன்
- 1983 - அலெக்சாண்டர் சோல்செனிட்சின்
# டெம்பிள்டன் பரிசு

## வெளியிணைப்புகள்

- ஜோன் டெம்பிள்டன் பவுண்டேஷன் இணையத் தளம்
# அலாஸ்கா

**அலாஸ்கா** அமெரிக்க மாநிலங்களில் ஒன்றாகும். கனடாவிற்கு அருகே உள்ள இது மிகவும் குளிரான பகுதி. இங்கு எண்ணெய்க் கிணறுகள் காணப்படுகின்றன. இதன் தலைநகரம் ஜூனோ. ஐக்கிய அமெரிக்காவின் 49 ஆவது மாநிலமாக 1959 இல் இணைந்தது.
# அலாஸ்கா

## மேலும் பார்க்க

- அலாஸ்கா நாள்
# புக்கர் பரிசு

**புக்கர் பரிசு** (*Booker Prize*, முன்னர் **புனைவுகளுக்கான புக்கர் பரிசு** (1969–2001), **மான் புக்கர் பரிசு** (2002–2019)) என்பது ஆங்கில மொழியில் எழுதப்பட்டு ஐக்கிய இராச்சியம் அல்லது அயர்லாந்து நாடுகளில் வெளியிடப்பட்ட சிறந்த முழுநீளப் புதினங்களுக்கு வழங்கப்படும் ஓர் இலக்கியப் பரிசாகும். புக்கர் பரிசை வென்றவர் பொதுவாக விற்பனையை அதிகரிக்கும் ஒரு பன்னாட்டு விளம்பரத்தைப் பெறுகிறார். இப்பரிசு முதன் முதலாக தோற்றுவிக்கப்பட்ட போது, இது பொதுநலவாய நாடுகள், அயர்லாந்து, தென்னாப்பிரிக்கா (பின்னர் சிம்பாப்வே) நாடுகளைச் சேர்ந்த குடிமக்கள் இப்பரிசைப் பெறத் தகுதி பெற்றிருந்தனர்; 2014 ஆம் ஆண்டில், இது எந்த ஆங்கில மொழிப் புதினமாகவும் விரிவுபடுத்தப்பட்டது. எழுத்தாளர்கள், நூலகர்கள், இலக்கிய முகவர்கள், வெளியீட்டாளர்கள், புத்தக விற்பனையாளர்கள் ஆகியோரால் அமைக்கப்பட்ட ஏழு பேர் கொண்ட குழு புக்கர் பரிசு அறக்கட்டளையால் நியமிக்கப்பட்டுள்ளது.  
பிரித்தானியப் பண்பாட்டின் ஓர் உயர்ந்த இலக்கிய விருதான புக்கர் பரிசு மிகுந்த எதிர்பார்ப்புடன் வரவேற்கப்படுகிறது. குறுகிய பட்டியலில் சேர்க்க அல்லது "நீண்டபட்டியலுக்கு" பரிந்துரைக்கப்படுவதற்கு புதின ஆசிரியர்கள் தேர்ந்தெடுக்கப்படுவது ஒரு தனிச்சிறப்புக் குறி என்று இலக்கிய விமர்சகர்கள் குறிப்பிட்டுள்ளனர்.
# புக்கர் பரிசு

## பின்னணி

அறுபதுகளின் இறுதியில், ஜொனதன் கேப் (*Jonathan Cape*) என்னும் பிரித்தானியப் பதிப்பகத்தைச் சேர்ந்த டொம் மாஸ்ச்லெர் (*Tom Maschler*) என்பவர், அக்காலத்தில் நூல் வெளியீடுகள் மூலம் நிறைந்த வருமானம் பெற்றுவந்த *புக்கர் பிரதர்ஸ்* என்னும் நிறுவனத்தை அணுகி, எழுத்தாளர்களுக்கான பரிசொன்றை நிறுவுவதற்கு இசையச் செய்தார். ஆரம்பத்தில் இது *புக்கர்-மக்கொன்னெல்* பரிசு என வழங்கப்பட்டது எனினும் பொதுவில் புக்கர் பரிசு என்றே அழைக்கப்பட்டு வந்தது. 2002 ஆம் ஆண்டில் இப் பரிசுக்கான பொறுப்பை, *மான் குரூப்* என்னும் நிதி முதலீட்டு நிறுவனம் ஒன்று ஏற்றுக்கொண்டது. எனினும், *புக்கர்* என்னும் பெயரைத் தக்க வைத்துக்கொள்ள விரும்பிய அவர்கள், பரிசின் பெயரை *புனைவுகளுக்கான மான் புக்கர் பரிசு* என மாற்றினர்.  
முன்னர் £21,000 ஆக இருந்த பரிசுத்தொகை, 2002 ஆம் ஆண்டுக்குப் பின் £50,000 ஆக உயர்த்தப்பட்டது.
# அடோல்ப் சக்ஸ்

**அடோல்ப் சக்ஸ்** (1814-1894) பெல்ஜியத்தைச் சேர்ந்த இசைக்கருவி வடிவமைப்பாளர். சக்சபோனைக் கண்டுபிடித்தவர் இவராவார். இவரது தகப்பனாரும் ஒரு இசைக்கருவி வடிவமைப்பாளர் ஆவார்.
# அடோல்ப் சக்ஸ்

### இளம் வாழ்க்கை

அந்தோணி சோசப் சக்சு பெல்ஜியம் நாட்டைச் சார்ந்த சார்லசு-சோசப் இணையருக்குப் பிறந்தார். இவரது பெயர் 'அந்தோணி' என்பதால் சிறுவயதில் 'அடோல்ப்' என அழைக்கப்பட்டார். இவரது பெற்றோர் இருவரும் இசைக் கருவி வடிவமைப்பாளர்கள். ஊதுகுழலில் பல்வேறு மாற்றங்களை உருவாக்கியவர்கள். 'அடோல்ப்' அவரது இளம் வயதில் இசைக் கருவிகள் உருவாக்க ஆரம்பித்தார்.
# அடோல்ப் சக்ஸ்

### இவர் உருவாக்கிய இசைக்கருவிகள்

சக்சபோனைத் தவிர இவர் உருவாக்கிய பிற இசைக்கருவிகள்,
# அடோல்ப் சக்ஸ்

## இறப்பு

1894 இல் பாரிசில் காலமானார்.
# கிரண் தேசாய்

**கிரண் தேசாய்** (*Kiran Desai*, பிறப்பு: செப்டம்பர் 3, 1971) இந்தியாவில் பிறந்த பெண் எழுத்தாளர் ஆவார். இவர் எழுதிய *த இன்ஹெரிட்டன்ஸ் ஒஃப் லாஸ்* (The Inheritance of Loss) என்னும் ஆங்கில நாவலுக்கு 2006 ஆம் ஆண்டுக்குரிய புக்கர் பரிசு வழங்கப்பட்டுள்ளது. புக்கர் பரிசு பெற்ற மிகக் குறைந்த வயதுடைய பெண் எழுத்தாளர் என்ற பெயரையும் பெற்றுள்ள இவர், புகழ் பெற்ற பெண் எழுத்தாளரான அனிதா தேசாயின் மகளாவார். அனிதா தேசாய் புக்கர் பரிசுக்காக மூன்று முறை இறுதிச் சுற்றுக்குத் தேர்ந்தெடுக்கப்பட்ட போதும், அவருக்கு இப்பரிசு கிடைக்கவில்லை. இவர் எழுதிய *தி லோன்லினஸ் ஆப் சோனியா அண்டு சன்னி* என்ற நாவல், இலக்கிய உலகின் மிக உயரிய புக்கர் பரிசின் முதற்கட்ட பட்டியலில் இடம்பிடித்துள்ளது.  
கிரண் தேசாய் 1971 ஆம் ஆண்டு செப்டெம்பர் மாதம் 3 ஆம் தேதி இந்தியாவின் தலை நகரமான புதுடில்லியில் பிறந்தார். இவருக்கு 14 வயதானபோது, இவரது குடும்பம் ஐக்கிய இராச்சியத்துக்குக் குடிபெயர்ந்தது. அடுத்த ஆண்டே இவர்கள் ஐக்கிய அமெரிக்காவில் குடியேறினர்.  
கிரண் தேசாய் தனது பாடசாலைக் கல்வியை மசச்சூசெட்ஸ் இல் பெற்றுக்கொண்டார். பின்னர், ஹொலின்ஸ் பல்கலைக் கழகத்தின், பென்னிங்டன் கல்லூரியிலும், கொலம்பியா பல்கலைக்கழகத்திலும் கல்வி பயின்றார்.  
இவரது எழுத்தில் இவரது தாயார் அனிதா தேசாய் தாக்கம் உண்டு.
# கிரண் தேசாய்

## விருதுகளும் அங்கீகாரமும்

இவரது முதல் நாவலான *Hullabaloo in the Guava Orchard* 1998ல் வெளியிடப்பட்டது. இந்நாவல் பெட்டி ட்ராஸ்க் விருதைப் (Betty Trask Award) பெற்றுள்ளது  
இரண்டாவது நாவலான *The Inheritance of Loss*(2006) பல இலக்கிய திறனாய்வாளர்களின் பாராட்டினைப் பெற்றுள்ளதுடன் 2006 ஆம் ஆண்டிற்கான புக்கர் பரிசினையும் இவருக்குப் பெற்றுத் தந்துள்ளது.
# கிரண் தேசாய்

## எழுதிய நூல்கள்

- *Hullabaloo in the Guava Orchard*, Faber and Faber, 1998,
- *The Inheritance of Loss*, Hamish Hamilton Ltd, 2006,
- *தி லோன்லினஸ் ஆப் சோனியா அண்டு சன்னி*
# வீரப்பன்

**வீரப்பன்** (*Veerappan*) எனப்படும் **கூசு. முனிசாமி வீரப்பக்கவுண்டர்** (18 சனவரி 1952&nbsp;– 18 அக்டோபர் 2004) *சந்தனக்கடத்தல் வீரப்பன்* என்று அழைக்கப்படுபவர். தந்தங்களுக்காக யானைகளைக் கொன்றவர். சந்தனக்கட்டை கடத்தல் செய்தவர். சத்தியமங்கலம் காட்டுப் பகுதியில் மறைந்து வாழ்ந்தார். பல ஆண்டுகளாக வீரப்பன் தமிழக, கருநாடக, கேரளா அரசுகளுக்கு பெரும் சவாலாக விளங்கினார். ஒரு கட்டத்தில் சிலநூறு பேர் கொண்ட படையே தனக்கென வைத்திருந்தார்.  
மேலும் வீரப்பன் மீது சுமத்தப்பட்டுள்ள குற்றங்கள் பின்வருவன.  
இவர் 184 பேரை கொன்றதற்காகவும் (அதில் பாதிக்கு மேற்பட்டோர் போலீஸ்காரர்கள், வனத்துறை மற்றும் போலீஸ் உயர் அதிகாரிகள் ஆவர்), தந்தத்திற்காக சட்ட விரோதமாக 200க்கும் அதிகமான யானைகளை கொன்றதற்காகவும் தேடப்பட்டு வந்தார்.  
$2,600,000 (இந்திய மதிப்பு சுமார் 5 கோடி) மதிப்பிலான தந்தங்கள் கடத்தல்களில் ஈடுபட்டதற்காகவும், US $22,000,000 (இந்திய மதிப்பு சுமார் 130 கோடி) மதிப்பிலான சந்தன மரங்களை கடத்தியதற்காகவும் தேடப்பட்டுவந்தார். 2004 இல் கே. விஜயகுமார் தலைமையிலான தமிழ்நாடு சிறப்புக் காவல்படையினரால் கொல்லப்பட்டார்.
# வீரப்பன்

## ஆரம்பகால வாழ்க்கை

வீரப்பன் 18 சனவரி, 1952 ஆம் ஆண்டு தமிழ் வன்னியர் சமுதாயத்தில், கருநாடக மாநில எல்லைப்பகுதியான கோபிநத்தம் என்னும் கிராமத்தில் பிறந்தார். இவருக்கு ஆஸ்த்மா பாதிப்பு இருந்தது. வீரப்பன் மலையூர் மம்மட்டியான் என்ற கைதேர்ந்த கொள்ளையனின் செயல்களால் ஈர்க்கப்பட்டார். மம்மட்டியான் இரு கொள்ளை குழுக்களுக்கு நடுவே நடந்த சண்டையில் கொல்லப்பட்டார். மம்மட்டியானை கொன்றவரின் சகோதரனை கொன்றதே வீரப்பன் செய்த முதல் கொலையாகும்.
# வீரப்பன்

## குடும்பம்

வீரப்பனுக்கு முத்துலெட்சுமி என்ற மனைவியும் இரு மகள்களும் உள்ளனர்.
# வீரப்பன்

## குற்றவாளி வாழ்க்கை

சந்தனமர கடத்தல் செய்த தனது உறவினர் செவி கவுண்டரிடம் உதவியாளராக சேர்ந்து தனது குற்றவாளி வாழ்க்கையை தொடங்கினார் வீரப்பன். 1972 ஆம் ஆன்று முதன்முறையாக வீரப்பன் கைது செய்யப்பட்டார்.  
1987 ஆம் ஆண்டு தமிழ்நாட்டில் இருந்த சிதம்பரம் எனும் வனத்துறை அதிகாரியை கடத்தி கொன்றார். இந்த கொலை சம்பவம் மூலம் இந்திய அரசின் கவனம் அவர் பக்கம் முதன்முதலாக திரும்பியது. 1991 ஆம் ஆண்டு நவம்பர் மாதம் பண்டில்லாப்பல்லி ஸ்ரீநிவாஸ் எனும் வனத்துறை அதிகாரியை கொன்றார். அதற்கு அடுத்த வருடம் ஆகத்து மாதம் உயர் காவல்துறை அதிகாரி ஹரிகிரிஷ்ணா உட்பட பல காவல்துறையினர் சென்ற வழியில் இடைமறித்து தாக்கி கொன்றார்.  
- நக்கீரன் ஆசிரியர் கோபால், பல நேரங்களில் வீரப்பனை நேரடியாக சந்தித்து மக்களுக்கு வீரப்பன் பற்றிய செய்திகளை உண்மையாக எழுதினார். இவருடைய வரலாறு சந்தனக்காடு என்ற தொடராக இயக்குநர் வ. கவுதமன் அவர்களால் இயக்கப்பட்டு மக்கள் தொலைக்காட்சியில் ஒளிபரப்பாகியது.
- காவல்துறையின் சிறப்பு அதிரடி படையின் முன்னாள் தலைவர் கி. விஜயகுமார் சனவரி, 2017 ஆம் ஆண்டு **வீரப்பன்: சேஷிங் தி பிரிகண்ட்** எனும் தலைப்பில் நூலாக வெளியிட்டுள்ளார்.
# வீரப்பன்

## இதனையும் காண்க

- இராஜ்குமார் கடத்தல்
- பட்டுக்கூடு நடவடிக்கை
# முகேசு அம்பானி

**முகேசு அம்பானி** (19 ஆம் தேதி, ஏப்ரல் மாதம் 1957 ஆம் ஆண்டு பிறந்தவர்) ஓர் இந்தியத் தொழில் அதிபர் ஆவார். இவர் பார்ச்சூன் குளோபல் 500 பட்டியலில் இடம்பெற்றுள்ள இந்தியாவின் மிகப் பெரிய தனியார் துறை நிறுவனமான ரிலையன்ஸ் இன்டஸ்ட்ரீஸ் லிமிட்டெட்டின் கூடுதல் பங்குகளை உடைய தலைவர் மற்றும் முதன்மை செயல் அதிகாரி (நிர்வாக இயக்குநர்) பதவிகளை வகிப்பவரும் ஆவார். இந்தியாவின் இரண்டாவது பெரிய நிறுவனமான ஆர்.ஐ.எல் அதன் பங்குச் சந்தை மதிப்பு மற்றும் விற்பனை அளவில் மதிப்புமிக்க நிறுவனமாக விளங்குகிறது. இவர் ரிலையன்ஸ் இன்டஸ்ட்ரீஸ் நிறுவனத்தில் தனக்கு சொந்தமாக 49.46% பங்கை கொண்டுள்ளார் மேலும் உலகின் மிகப் பெரிய எண்ணெய் சுத்திகரிப்பு நிறுவனத்தின் இயக்குபவர் மற்றும் இந்தியாவின் மிகப்பெரிய இயற்கை எரிவாயு துறை உரிமையாளர் ஆவார். முகேசுவின் இளைய சகோதரரான அனில் அம்பானி ரிலையன்ஸ் குழுமதின் தலைவர் ஆவார். அம்பானி குடும்பம் இந்தியாவிலேயே பணக்கார குடும்பமாகும் மேலும் உலகின் பெரும் பணக்காரர்கள் வரிசையில் இடம்பெற்றிறுக்கிறார், இவர்கள் தங்கள் செல்வத்தை ஒட்டு மொத்தமாக ரிலையன்ஸ் இந்திய குழுமத்தின் நிறுவுனரான திருபாய் அம்பானி அவர்களிடமிருந்து வாரிசாக பெற்றனர்.  
2010 ல் ஃபோர்ப்ஸ் அமெரிக்க இதழ் வெளியிடும் முக்கியமான *68 நபர்கள்* பட்டியலில் உலகின் மிகவும் சக்தி வாய்ந்த மனிதர்கள் மத்தியில் இவர் இடம் பெற்றார்,மேலும் 2012 ல் இவர் ஆசியாவில் இரண்டாவது பணக்கார மனிதராகவும், உலகில் 19 வது பணக்கார மனிதராகவும் இடம்பெற்ற இவரது தனிப்பட்ட சொத்தின் மதிப்பு அமெரிக்க டாலர் ($) 22.3பில்லியன் ஆகும். 2007 ல் இந்திய பங்கு சந்தையில் ஏற்படட மதிப்புயர்வு காரணமாக இந்திய ரூபாய் மதிப்பு உயர்ந்ததால் ரிலையன்ஸ் குழு நிறுவனங்களின் மதிப்பும் உயர்ந்தது. இதன் காரணமாக இவர் உலகின் அதி பணக்கார மனிதராக அறியப்பட்டார்.  
இவர் அமெரிக்க கார்ப்பரேஷன் வங்கியின் இயக்குநர்கள் குழுவில் ஒரு உறுப்பினராவார், மற்றும் சர்வதேச வெளியுறவு ஆலோசனை குழுவின் தற்போதைய உறுப்பினராகவும் உள்ளார்.  
2012 ல் உலகின் 2 வது பணக்கார விளையாட்டு உரிமையாளராக முகேசு அம்பானியை ஃபோர்ப்ஸ் அமெரிக்க இதழ் பட்டியலிட்டது. பணக்கார விளையாட்டு உரிமையாளர்களின் பட்டியலின் படி இவர் செல்சீ மற்றும் ஏசி மிலனை காட்டிலும் பணக்காரராக அறியப்படுகிறார். அம்பானி இந்திய பிரீமியர் லீக் உள்நாட்டு கிரிக்கெட் கிளபின் மும்பை இந்தியன்ஸ் அனியின் உரிமையாளர் ஆவார்.
# முகேசு அம்பானி

## ஆரம்பகால வாழ்க்கை மற்றும் கல்வி

முகேசு அம்பானி, திருபாய் அம்பானியின் மூத்த மகனாவார், ரிலையன்ஸ் இண்டஸ்ட்ரீஸ் பிற்பகுதியில் நிறுவுனராவார். இவருக்கு அனில் என்று ஒரு சகோதரனும், தீப்தீ சல்கோன்கர் மற்றும் நீனா கோத்தாரி என்ற இரண்டு சகோதரிகளும் உள்ளனர்.  
அம்பானியின் குடும்பம் 1970 வரை மும்பை புலீஸ்வரில் உள்ள இரண்டு படுக்கையறை கொண்ட குடியிருப்பில் வசித்து வந்தது. திருபாய் அம்பானி பின்னர் கொலாபா உள்ள 'ஸீ வின்ட்' என்றழைக்கப்படும் 14-மாடிகள் கொண்ட ஒரு அடுக்குமாடி குடியிருப்பை வாங்கினார் சமீப காலம் வரை முகேசு மற்றும் அனில் அவர்கள், அவர்களின் குடும்பங்களுடன் இங்கு வெவ்வேறு தளங்களில் வசித்து வந்தனர்.  
முகேசு அம்பானி தனது ஆரம்ப கல்வியை மும்பையில் உள்ள அபே மொரிச்சா பள்ளியிலும் தனது இரசாயன பொறியியல் பட்டப்படிப்பை தற்பொழுது இன்ஸ்டிடுட் ஆப் கெமிக்கல் டெக்னாலஜி, மும்பை என்று அழைக்கப்படும் யுடிசிடீயிலும் முடிததார். இவர் பல்கலைக்கழக தேர்வில் ஆறாவது இடத்தை பிடித்தார். முகேசு பின்னர் இசுடான்ஃபர்ட் பல்கலைக்கழகம் அல்லது ஸ்டான்ஃபர்ட் பல்கலைக்கழகதில் எம்பிஏ எனப்படும் இரண்டு ஆண்டு திட்ட படிப்பில் சேர்ந்தார் ஆனால் ஒரு ஆண்டு நிறைவடைந்தவுடன் 1980இல் படிப்பைக் கைவிட்டார். இந்திரா காந்தியி்ன் நிர்வாகம் 1980 இன் முற்பகுதியில் PFY (பாலியஸ்டர் இழை நூல்) உற்பத்தியில் தனியார் துறைகளை ஊக்குவித்தது. திருபாய் அம்பானி அவர்கள் பாலியஸ்டர் இழை நூல்( PFY) உற்பத்தி செயயும் ஆலை அமைக்க உரிமம் கேட்டு விண்ணப்பித்திருந்தார். டாடா, பிர்லா மற்றும் 43 இதர போட்டியளர்களுக்கு மத்தியில் திருபாய் அம்பானி அவர்களுக்கு உரிமம் வழங்கப்பட்டது. பாலியஸ்டர் இழை நூல் உற்பத்தி (PFY) ஆலையின் உருவாக்கத்தில் உதவுவதற்காக திருபாய், அவரது மூத்த மகன் முகேசுவை இசுடான்ஃபர்ட் பல்கலைக்கழகத்தின் எம்.பி.ஏ படிப்பை பாதியிலேயே நிறுத்திவிட்டு அழைத்துவந்தார். முகேஷ் அம்பானி, அவருடைய தந்தைக்கு உதவுவதற்காகவும் ரிலயன்ஸ்சின் ஒருங்கிணைந்த நெசவு தொழிலிருந்து பாலியஸ்டர் இழைகள் மற்றும் 1981 இல் தொடங்கிய பெட்ரோ கெமிக்கல்ஸ் துறையி்ன் ஆரம்பத்திற்காகவும் தனது படிப்பை பாதியிலேயே கைவிட்டார்.
# முகேசு அம்பானி

## தொழில்

இவர் 1981இல் ரிலையன்ஸ் இண்டஸ்ட்ரீசில் சேர்ந்தார். இவரது பயணம் ஒருங்கிணைந்த ரிலையன்ஸ் இன் ஆரம்ப நிலையான நெசவு தொழிலிருந்து பாலியஸ்டர் இழைகள் உற்பத்தியில் தொடங்கி மேலும் பெட்ரோ கெமிக்கல், பெட்ரோலிய சுத்திகரிப்பு மற்றும் எண்ணெய் மற்றும் எரிவாயு ஆராய்ச்சியாக தொடர்ந்து விரிவடைந்தது.  
அம்பானி, உலகின் மிகப்பெரிய மற்றும் பல பாகங்களை கொண்ட தகவல் தொடர்பு மற்றும் தொழில்நுட்ப முயற்சிகளை கொண்ட ரிலையன்ஸ் இன்ஃபோகாம் லிமிடெட்டை (தற்பொழுது ரிலையன்ஸ் கம்யூனிகேஷன்ஸ் லிமிடெட்) நிறுவினார்.  
உலகின் மிகப்பெரிய அடித்தள பெட்ரோலிய சுத்திகரிப்பு நிலையம் இந்தியாவின் ஜாம்நகரில் உள்ளது. இதன் தற்போதைய சுத்திகரிப்பு திறன் ஒரு நாளைக்கு 660,000 பீப்பாய்கள் (வருடத்திற்கு 33 மில்லியன் டன்கள்) மேலும் இதனுடன் ஒருங்கிணைக்கப்பட்ட பெட்ரோகெமிக்கல், மின் உற்பத்தி, துறைமுகம் மற்றும் இவைகளின் தொடர்புடைய உள்கட்டமைப்பு மற்றும் அடிப்படை வசதிகளின் நிர்வாகத்தை இயக்குபவராகவும் மற்றும் வழிவகுத்து நடத்தி செல்பவராகவும் அம்பானி உள்ளார்.
# முகேசு அம்பானி

## வாரிய உறுப்பினரகங்கள்

- **தலைவர், நிர்வாக இயக்குநர், நிதி செயற்குழுவின் தலைவர், மற்றும் ஊழியர்களின் பங்குதொகையின் இழப்பீட்டு செயற்குழுவின் உறுப்பினர்**,ரிலையன்ஸ் இன்டஸ்ட்ரீஸ் லிமிட்டெட்
- **முன்னாள் தலைவர்**,இந்தியன் பெட்ரோகெமிக்கல்ஸ் கார்ப்பரேஷன் லிமிடெட்
- **முன்னாள் துணை தலைவர்**,ரிலையன்ஸ் பெட்ரோலியம்
- **வாரியத் தலைவர்**,ரிலையன்ஸ் பெட்ரோலியம்
- **தலைவர்,தணிக்கை குழு தலைவர்**,ரிலையன்ஸ் சில்லறை வியாபார லிமிடெட்
- **தலைவர்**,ரிலையன்ஸ் ஆய்வு மற்றும் உற்பத்தி டிஎம்சிசி
- **இயக்குநர், கடன் செயற்குழு உறுப்பினர்,மற்றும் இழப்பீடு & அனுகூலங்களின் செயற்குழு உறுப்பினர்**, அமெரிக்க கார்பரேசன் வங்கி
# முகேசு அம்பானி

## விருதுகள் மற்றும் கீர்த்திகள்

| 2010 | பிரதான விருந்தில் குளோபல் விஷன் விருது | ஆசியா பொதுநல ஸ்தாபனம் |  |
| --- | --- | --- | --- |
| - | 2010 | இந்த ஆண்டின் சிறந்த வர்த்தக தலைவர் | என்டிடிவி இந்தியா |
| 2010 | இந்த வருடத்திற்கான தொழிலதிபர் விருது | பைனான்சியல் குரோனிக்கிள் |  |
| - | 2010 | 2009 ஆம் ஆண்டிற்கான ஜூரான் தர பதக்கம் | இந்திய வியாபாரிகளின் சேம்பர் (ஐஎம்சி) |
| - | 2010 | பொறியியல் மற்றும் பயன்பாட்டு அறிவியல் பல்கலைக்கழக பள்ளி தலைவரின் பதக்கம் | பென்சில்வேனியாப் பல்கலைக்கழகம். |
| - | 2007 | அமெரிக்க இந்திய வர்த்தக கவுன்சிலின் தலைவர் விருது | அமெரிக்க இந்திய வர்த்தக அலோசனை சபை. |
| - | 2007 | இந்த ஆண்டுக்குரிய சித்திரலேகா நபர் விருது | குஜராத் அரசு. |
| - | 2004 | உலக தொடர்பு விருது | மொத்த தொலைதொடர்பு. |
- ஹார்வர்ட் பிசினஸ் ரிவ்யுவில் சிறந்த 50 உலக தலைமை நிர்வாக அதிகாரிகளுக்கான தரவரிசையில் 5 வது சிறந்த தலைமை நிர்வாக அதிகாரியாக தேர்ந்தெடுக்கப்பட்டார்.
- ஐக்கிய நாடுகளின் எம்டிஜி(MDG) ஆலோசனை குழுவில் இருக்கும் ஒரே இந்தியர்.
- வியாபார அபிவிருத்தி ஆலோசனை சபையின்(WBCSD) துணை தலைவராக 2010 ல் இரண்டாவது முறையாக மீண்டும் தேர்ந்தெடுக்கப்பட்டார்.
# முகேசு அம்பானி

## தனிப்பட்ட வாழ்க்கை

இவரது மனைவி நீதா அம்பானி ஆவார் மேலும் இவருக்கு மூன்று குழந்தைகள் உள்ளனர். இவர்கள் மும்பையில் அண்டிலியா (கட்டிடம்) என்று பெயரிடப்பட்ட தனிப்பட்ட 27 மாடிகள் கொண்ட கட்டிடத்தில் வசித்துவருகின்றனர். இவ்வீட்டின் மதிப்பு அமெரிக்க ஐக்கிய டாலரில்($) 2 பில்லியன்கள் ஆகும்,இது வரலாற்றிலேயே மிகவும் விலையுயர்ந்த வீடாகும்.
# வில்லியம் ஷாக்லி

**வில்லியம் சொக்லி** (*William Bradford Shockley*, பெப்ரவரி 13, 1910 – ஆகஸ்ட் 12, 1989) டிரான்சிஸ்டரைக் கண்டுபிடித்த மூவருள் ஒருவர். பிரித்தானியாவில் பிறந்த அமெரிக்க இயற்பியலாளர். இவருக்கும் இவருடன் சேர்ந்து டிரான்சிஸ்டரைக் கண்டுபிடித்த ஜோன் பார்டீன், வால்டர் பிராட்டன் ஆகியோருக்கு 1956 ஆம் ஆண்டு நோபல் பரிசு வழங்கப்பட்டது.  
தான் வடிவமைத்த ஒரு வித டிரான்சிஸ்டரை வணிகமயமாக்க முற்பட்ட போது, அதன் விளைவாக உண்டானதே இன்றைய "சிலிகான் பள்ளத் தாக்கு". இதுவே இன்று மின்னணுத் தொழில்நுட்ப நூதனத்தில் மேலோங்கி நிற்கிறது. பிற்காலத்தில் இவர் ஸ்டான்போர்ட் பல்கலைக் கழகத்தின் பேராசிரியராகப் பணியாற்றினார். மேலும், செயற்கைத் தேர்வின் மூலம், மனித இனத்தை மேம்படுத்தும் (அப்படி நினைத்தார்) முயற்சிக்கும், ஆதரவாகச் செயல்பட்டார்.
# வில்லியம் ஷாக்லி

## இளமைக் காலமும் கல்வியும்

ஷாக்லி இங்கிலாந்தில் உள்ள லண்டன் நகரில், அமெரிக்கப் பெற்றோருக்குப் பிறந்தார். அகவை மூன்றினினிருந்து, அவரது சொந்த ஊரான கலிபோர்னியாவில் உள்ள பாலோ ஆல்டோவில் வளர்ந்தார். அவரது தந்தை வில்லியம் ஹில்மன் ஷாக்லி, சுரங்கங்களைக் கணிக்கும் சுரங்கப் பொறியாளராகப் பணி புரிந்து வந்தார்.
# நவம்பர் 5

## பிறப்புகள்

- 1790 &ndash; இரேனியசு ஐயர், செருமானிய கிறித்தவ மதப் பரப்புனர், தமிழறிஞர் (இ. 1838)
- 1870 &ndash; சித்தரஞ்சன் தாஸ், இந்திய அரசியல்வாதி (இ. 1925)
- 1885 &ndash; வில்லியம் ஜேம்ஸ் டியூரண்ட், அமெரிக்க வரலாற்றாளர், மெய்யியலாளர் (இ. 1981)
- 1888 &ndash; கா. சு. பிள்ளை, தமிழகத் தமிழறிஞர் (இ. 1945)
- 1892 &ndash; ஜே. பி. எஸ். ஹால்டேன், ஆங்கிலேய-இந்திய உயிரியலாளர் (இ. 1964)
- 1906 &ndash; பிரெட் இலாரன்சு விப்பிள், அமெரிக்க வானியலாளர் (இ. 2004)
- 1913 &ndash; விவியன் லீ, இந்திய-பிரித்தானிய நடிகை (இ. 1967)
- 1916 &ndash; கனக செந்திநாதன், ஈழத்து எழுத்தாளர், தமிழறிஞர் (இ. 1977)
- 1918 &ndash; க. வேந்தனார், ஈழத்துத் தமிழறிஞர், புலவர் (இ. 1966)
- 1927 &ndash; கிர்ரோடுகு அகேய்கே, சப்பானிய புள்ளிவிபரவியலாளர் (இ. 2009)
- 1930 &ndash; அர்ஜுன் சிங், இந்திய அரசியல்வாதி (இ. 2011)
- 1930 &ndash; சுந்தா சுந்தரலிங்கம், இலங்கை வானொலி, பிபிசி தமிழோசை அறிவிப்பாளர் (இ. 2001)
- 1930 &ndash; பூ. பழனியப்பன், இந்திய மகப்பேறு மருத்துவர்
- 1948 &ndash; பாப் பார், அமெரிக்க அரசியல்வாதி
- 1952 &ndash; வந்தனா சிவா, இந்திய மெய்யியலாளர், எழுத்தாளர்
- 1955 &ndash; கரண் தபார், இந்திய ஊடகவியலாளர்
- 1959 &ndash; பிரையன் ஆடம்ஸ், கனடியப் பாடகர், நடிகர்
- 1965 &ndash; பாம்கே ஜான்சென், டச்சு நடிகை
- 1968 &ndash; வர்ண ராமேஸ்வரன், ஈழத்துக் கருநாடக இசைப் பாடகர், மிருதங்கக் கலைஞர் (இ. 2021)
- 1987 &ndash; கெவின் கோனாஸ், கனடிய பாடகர் மற்றும் நடிகர். (ஜோனாஸ் சகோதரர்கள்)
- 1988 &ndash; விராட் கோலி, இந்தியத் துடுப்பாளர்
# நவம்பர் 5

## இறப்புகள்

- 1526 &ndash; டெல் ஃபெர்ரோ, இத்தாலியக் கணிதவியலாளர் (பி. 1465)
- 1860 &ndash; சைமன் காசிச்செட்டி, இலங்கை தமிழறிஞர், அகராதியியலாளர், அரசியல்வாதி (பி. 1807)
- 1879 &ndash; ஜேம்ஸ் கிளார்க் மக்ஸ்வெல், இசுக்கொட்டிய-ஆங்கிலேய இயற்பியலாளர் (பி. 1831)
- 1944 &ndash; அலெக்சிஸ் காரெல், நோபல் பரிசு பெற்ற பிரான்சிய மருத்துவர் (பி. 1873)
- 1992 &ndash; அர்பத் எலோ, அமெரிக்க இயற்பியலாளர், சதுரங்க ஆட்ட வீரர் (பி. 1903)
- 1992 &ndash; ஜான் ஊர்த், இடச்சு வானியலாளர் (பி. 1900)
- 2002 &ndash; கு. ப. சேது அம்மாள், தமிழக எழுத்தாளர் (பி. 1908)
- 2008 &ndash; மைக்கேல் கிரைட்டன், அமெரிக்க மருத்துவர் (பி. 1942)
- 2011 &ndash; பூபேன் அசாரிகா, இந்தியப் பாடகர், இயக்குநர் (பி. 1926)
# நவம்பர் 5

## சிறப்பு நாள்

- கை பாக்சு இரவு (ஐக்கிய இராச்சியம், நியூசிலாந்து, நியூஃபவுன்லாந்து மற்றும் லாப்ரடோர், கனடா)
- உலக சுனாமி விழிப்புணர்வு நாள்
# செயங்கொண்டார்

**செயங்கொண்டார்** என்னும் புலவர் பிற்கால சோழர் கால இலக்கியமான கலிங்கத்துப்பரணியைப் பாடியவர். முதலாம் குலோத்துங்க சோழனுடைய (அரசாண்டு: கி.பி. 1070–1120) அரசவையில் பணி புரிந்த புகழ்பெற்ற புலவரும் ஆவார். இவர் “வித்தைய் விதம்பன சங்கவி” என்ற பட்டத்துடன் பாராட்டப்பட்டார். சில இலக்கியக் குறிப்புகள் அவரை திருவாரூர் மாவட்டத்தில் உள்ள தீபங்குடியைச் சார்ந்த அருகர் எனக் கூறுகின்றன. இந்நூலின் காப்புச் செய்யுளால் இவர் சைவர் என அறியலாம். பரணி என்பது தமிழிலக்கியப் பாங்குகளில் ஒன்று. பெரும் போரில் ஆயிரம் யானைகளை வென்ற வீரரைப் பாராட்டும் நூல்பாங்காக இது காணப்படுகிறது. செயங்கொண்டார் இதை முதன்முதலாக தமிழில் முழுமையாக இயற்றியவராக அறியப்படுகிறார். இவரைத் தமிழில் வரலாற்று உண்மைகளை இலக்கியச் சிறப்போடு தொகுத்துக் கூறிய முதல் வரலாற்றுப் புலவராக சில அறிஞர்கள் கருதுகின்றனர்.  
கலிங்கத்துப்பரணி, யமனின் பரணி நட்சத்திரத்தின் இயல்புகளோடு ஒத்த அமைப்பில், தீச்செயல் சார்ந்த நாயகர்களையும், அறநெறி வழியான வெற்றியையும் இலக்கிய நயத்துடன் செம்மையாக விவரிக்கிறது. புலவரான *பலபட்டடைச் சொக்கநாதர்* "பரணிக்கோர் செயங்கொண்டார்" என்று சிறப்பித்துப் பாடியுள்ளார். சமகாலத்தவராகக் கருதப்படும் ஒட்டக்கூத்தரும் "தெந்தமிழ்த்தெய்வப் பரணி" என்று இவர் பாடிய பரணியைச் சிறப்பித்துள்ளார்.  
புகார் நகர வணிகப் பெருமக்களைச் புகழ்ந்து *இசை ஆயிரம்* என்ற நூலையும் பாடியுள்ளார். அத்துடன் விழுப்பரையர் மீது *உலாமடல்* என்னும் நூலையும் இயற்றியதாகக் குறிப்பிடப்படுகிறது. எனினும், இந்நூல்கள் அவரால் இயற்றப்பட்டதா என்ற தொடர்பாக அறிஞர்களிடையே பன்முகக் கருத்துகள் உள்ளன.
# சமூக அறிவியல்

**சமூக அறிவியல்** (*Social science*) என்பது அறிவியலின் பல்வேறு கிளைகளில் ஒன்றாகும். பெரும்பாலும் பன்மையில் சமூக அறிவியல்கள் என்று மொழிபெயர்க்கப்படுகிறது. சமூகங்களையும் அந்த சமூகங்களுக்குள் உள்ள உறுப்பினர்களுக்கிடையேயான உறவுகளையும் படிப்பதற்காக இத்துறை அர்ப்பணிக்கப்பட்டுள்ளது. முன்னர் 18 ஆம் நூற்றாண்டில் நிறுவப்பட்ட அசல் "சமூகத்தின் அறிவியல்" சமூகவியல் துறையைக் குறிக்கப் பயன்படுத்தப்பட்டது. இப்போது மானிடவியல், தொல்லியல், பொருளாதாரம், புவியியல், வரலாறு, மொழியியல், மேலாண்மை, தகவல் தொடர்பு ஆய்வுகள், உளவியல், பண்பாட்டியல் மற்றும் அரசியல் அறிவியல் உள்ளிட்ட கூடுதல் கல்வித் துறைகளின் பரந்த வரிசையை உள்ளடக்கியதாகக் கருதப்படுகிறது.  
பெரும்பாலான நேர்மறைவாத சமூக விஞ்ஞானிகள், இயற்கை அறிவியலில் பயன்படுத்தப்படும் ஆய்வு முறைகளை ஒத்த ஆய்வு முறைகளை சமூகங்களைப் புரிந்துகொள்வதற்கான கருவிகளாகப் பயன்படுத்துகின்றனர். எனவே சமூக அறிவியலை அதன் கடுமையான நவீன அர்த்தத்தில் வரையறுக்கின்றனர். இதற்கு நேர்மாறாக, ஊக சமூக விஞ்ஞானிகள், அல்லது விளக்க விஞ்ஞானிகள் என்று அழைக்கப்படுபவர்கள், அனுபவ ரீதியாக பொய்யான கோட்பாடுகளை உருவாக்குவதற்குப் பதிலாக சமூக விமர்சனம் அல்லது குறியீட்டு விளக்கத்தைப் பயன்படுத்தலாம், இதனால் அறிவியலை அதன் பரந்த அர்த்தத்தில் நடத்தலாம் என்கின்றனர். நவீன கல்வி நடைமுறையில், ஆராய்ச்சியாளர்கள் பெரும்பாலும் அளவு மற்றும் தரமான ஆராய்ச்சி இரண்டையும் இணைத்து பல்வேறு முறைகளைப் பயன்படுத்தி சமூக அறிவியலை வரையறுக்க பல்வேறு ஆராய்ச்சி முறைகளைப் பயன்படுத்துகின்றனர். எண்ணிலக்க சூழல்களில் சிக்கலான மனித நடத்தை பற்றிய ஆழமான புரிதலைப் பெற, சமூக அறிவியல் துறைகள் பெருகிய முறையில் இடைநிலை அணுகுமுறைகள், பெரிய தரவு மற்றும் கணக்கீட்டு கருவிகளை ஒருங்கிணைத்துள்ளன. பல்வேறு துறைகளைச் சேர்ந்த பயிற்சியாளர்கள் ஒரே மாதிரியான குறிக்கோள்களையும் முறைகளையும் பகிர்ந்து கொள்வதால், சமூக ஆராய்ச்சி என்ற சொல் ஓரளவு சுயாட்சியைப் பெற்றுள்ளது.
# இணையத் தமிழ் வானொலிகள் பட்டியல்

உலகளாவிய ரீதியில் தமிழில் ஒலிபரப்பப்படும் இணைய வானொலிகளின் பட்டியல் இங்கு இடப்படுகிறது:
# இணையத் தமிழ் வானொலிகள் பட்டியல்

## சீனா

- சீன வானொலி நிலையம் (தமிழ்) - http://ta.chinabroadcast.cn/
# இணையத் தமிழ் வானொலிகள் பட்டியல்

## ஆத்திரேலியா

- இன்பத் தமிழ் ஒலி - http://www.inbathamil.com/
- ஆஸ்திரேலிய தமிழ் ஒலிபரப்புக் கூட்டுத்தாபனம் - http://www.atbc.net.au/
- தாயகம் தமிழ் ஒலிபரப்புச் சேவை - https://www.thayagam.net/
# இணையத் தமிழ் வானொலிகள் பட்டியல்

## ஐக்கிய இராச்சியம்

- பிபிசி தமிழோசை - http://www.bbc.co.uk/tamil/
- தமிழ் ஒலிபரப்புக் கூட்டுத்தாபனம் - http://www.tbcuk.com/
- அனைத்துலக ஒலிபரப்புக் கூட்டுத்தாபனம் தமிழ் - https://radio.ibctamil.com/
- லண்டன் தமிழ் வானொலி
# இணையத் தமிழ் வானொலிகள் பட்டியல்

## இத்தாலி

- வெற்றிமுரசு இணைய வானொலி - http://www.italytamil.com/
# இணையத் தமிழ் வானொலிகள் பட்டியல்

## இலங்கை

- இலங்கை ஒலிபரப்புக் கூட்டுத்தாபனம் - http://www.slbc.lk/
- உதயன் இணைய வானொலி - http://uthayan.com/radio/
- சக்தி எப். எம் - http://www.shakthifm.com/
- அக்னி எப் எம் - http://www.akknifm.com
- வாரணம் எப். எம் - http://www.varanamfm.com/
- காதல் எப்எம் - http://www.kathalfm.com
- இளமை எப் எம் - http://www.ilamaifm.com
# இணையத் தமிழ் வானொலிகள் பட்டியல்

## இந்தி

-
- ரேடியோ hello - http://www.radiohello.fm/home.aspx
- அன்பு வானொலி http://www.anbufm.com
# இணையத் தமிழ் வானொலிகள் பட்டியல்

## ஐக்கிய அமெரிக்கா

- தென்றல் இணையத்தமிழ் வானொலி - http://www.thendral.com/
- மெரினாஅமெரிக்கத் தமிழோசை - http://www.merina.com/
# இணையத் தமிழ் வானொலிகள் பட்டியல்

## சிங்கப்பூர்

- ஒலி - http://www.oli.sg/
# இணையத் தமிழ் வானொலிகள் பட்டியல்

## ஜெர்மனி

வாகைத் தமிழ் வானொலி
- தென்றல் உலக வானொலி - http://www.thenralworldradio.de/
- ஐரோப்பியத் தமிழ் வானொலி - http://www.etr.fm/
# இணையத் தமிழ் வானொலிகள் பட்டியல்

## பிலிப்பைன்சு

- வெரித்தாஸ் வானொலி - http://www.rveritas-asia.org/
# இணையத் தமிழ் வானொலிகள் பட்டியல்

## கனடா

- கனேடிய தமிழ் ஒலிபரப்புக் கூட்டுத்தாபனம் - கனடா - http://ctbc.com/ctbcradio/
- கீதவாணி (24 மணிநேரமும்) - http://www.geethavaani.ossai.com/
- கனேடிய தமிழ் வானொலி - http://www.ctr24.com/
- உலகத் தமிழ் ஓசை - http://www.intamil24.com/
- தமிழ் ஸ்ரார் வானொலி - http://www.tamilstar.fm/
# இணையத் தமிழ் வானொலிகள் பட்டியல்

## நோர்வே

- நோர்வே தமிழ் முரசம் - http://www.tamilmurasam.com
- கலசம் - http://www.kalasam.com/
# இணையத் தமிழ் வானொலிகள் பட்டியல்

## வத்திக்கான்

- வத்திக்கான் வானொலி - http://ta.radiovaticana.va
# இணையத் தமிழ் வானொலிகள் பட்டியல்

## மலேசியா

- மின்னல் - http://www.maraz.us/minnal/
# நகைச்சுவை

சிரிப்பும் மகிழ்ச்சியும் கூடிய உணர்வை தூண்டும் கலைவடிவங்களை **நகைச்சுவை** (*comedy*; கிரேக்கம்: κωμῳδία, kōmōidía -பொருள்: கிராமிய கேளிக்கை) எனலாம். நகைச்சுவை மன இறுக்கம் மன உளைச்சல் போன்றவற்றிலிருந்து மீண்டு ஆரோக்கியமான உடல் மன நிலையைப் பேண உதவும். நவரசங்களில் ஒன்றான நகைச்சுவை, ஒருவராலோ அல்லது குழுவினராலோ மேற்கொள்ளப்படும் சொல், செயல், காட்சி, நினைவூட்டல் மூலம் நகைச்சுவை உணர்வைத் தூண்டி மகிழ்ச்சியைப் பெருக்குகிறது. நகைச்சுவை ஆற்றலை குழந்தைகள் பெற்றோரிடமிருந்து பிறந்த 16 மாதங்களிலேயே கற்றுக் கொள்கின்றனர்.
# நகைச்சுவை

## தமிழர் நகைச்சுவை சிறப்பு

"இடுக்கண் வருங்கால் நகுக" (குறள் 621), எனும் குறள் துன்பங்களைக் களையும் மருந்தாக நகைச்சுவை உணர்வு மேலோங்கியிருத்தலை உணர்த்தும். மற்றெம் மொழிகட்கு மில்லாத சொல்லாடல் நகைச்சுவை தமிழுக்கே உரிய சிறப்பாகும்.
# நகைச்சுவை

## தமிழ் இலக்கியத்தில் நகைச்சுவை

### வஞ்சப்புகழ்ச்சி

போற்றுவார் போல் தூற்றல் வஞ்சப் புகழ்ச்சியாகும். தமிழரின் சொல்லாடல் சான்றாக,  
ஒளவையார் தொண்டைமானின் ஆயுதக்கிடங்கிற்கு போய்,  
"அதியமானிடம் எல்லாம் முனை மழுங்கிய கத்தி தான் இருக்கிறது நீ எத்தனை பளபளப்பாய் வைத்திருக்கிறாய்” எனக் கூறி,  
அதியமான் அடிக்கடி போரில் ஈடுபடுபவன், தொண்டைமான் போருக்குப் போவதில்லை என்ற உண்மையை வஞ்சப் புகழ்ச்சியில் உணர்த்தினார்.
# நகைச்சுவை

## தமிழ் இலக்கியத்தில் நகைச்சுவை

### புரட்சிக் கவிஞரின் இருண்ட வீடு

சமுதாய வாழ்வியல் சீர்திருத்தங்களை, எளிய முறையில் நகைச்சுவை உணர்வுடன் கையாளப்பட்ட கவிதை நூல் இருண்ட வீடு,  
சான்றாக,
<poem>
"பிட்டுக் காரி தட்டினாள் கதவையே
திட்டென்று கதவைத் திறந்தான் பெரியவன்
பிட்டையும் வடையையும் தட்டில் வாங்கினான்
பெட்டி மீதில் இட்டுட் கார்ந்தான்
ஆவலாய் அவற்றை அருந்தத் தொடங்கினான்
நாவில் இடுகையில், நடுவயிறு வலித்தது
வெளிக்குப் போக வேண்டுமென் றுணர்ந்தான்
வடையின் சுவையோ விடேன்விடேன் என்றது
கொல்லை நோக்கிச் செல்லவும் துடித்தான்.
மெல்லும் வடையை விழுங்கவும் துடித்தான்
வில்லம்பு போல மிக விரை வாக
நடுவிற் கிடந்த நாயை மிதித்துப்
படபட வென்று பானையைத் தள்ளிக்
கன்றின் கயிற்றால் கால்தடுக் குற்று
நின்ற பசுவின் நெற்றியில் மோதி
இரண்டு பற்கள் எங்கேயோ போட்டுப்
புரண்டெழுந் தோடிப் போனான் கொல்லைக்கு!" - பாவேந்தர் பாரதிதாசன்</poem>
# நகைச்சுவை

## கவிதையில் நகைச்சுவை

கவிமணி தேசிய விநாயகம் பிள்ளை, ஒரு சமயம் சிரங்குகள் தொல்லையால் வேதனையுற்றார். பல மருந்துகள் போட்டும் சிரங்குகள் ஆறாமல் இருந்தன. அந்த வேதனையைத் தாங்க முடியாமல் அவதிப்படும் சமயத்தில், சில நகைச்சுவைப் பாடல்களைப் பாடினார். அப்படி அவர் பாடிய நகைச்சுவைப் பாடல்களில் ஒன்று:  
<poem>
முத்துப் பவழம் முழுவயிரம் மாணிக்கம்
பத்தியொளி வீச பதக்கமெல்லாம் - சித்தன்
சிரங்கப்ப ராயன் சிறியேன் எனக்குத்
தரங்கண்டு தந்த தனம்.
</poem>
# நகைச்சுவை

## சொற்பொழிவுகளில் நகைச்சுவை

சொற்பொழிவுகளில் சில சொற்பொழிவாளர்கள் நகைச்சுவையான செய்திகளைச் சொல்வதுண்டு. நகைச்சுவை சொற்பொழிவாளர்களில் திருமுருக கிருபானந்த வாரியார் முக்கியமானவர் ஆவார். அவருடைய சொற்பொழிவுகள் ஆன்மீகச் சொற்பொழிவுகளாக இருப்பினும் அவற்றையும் நகைச்சுவையாகச் சொல்லும் திறன் அவரிடம் அதிகமாக இருந்தது.
# நகைச்சுவை

## சிலேடைச் சொற்களில் நகைச்சுவை

சிலேடைச் சொற்களில் நகைச்சுவையாகப் பேசுவது ஒரு தனித்திறன் ஆகும். சொற்பொழிவாளர் கி. வா. ஜகன்னாதன் சிலேடையாகப் பேசுவதில் மிகவும் வல்லவர் ஆவார். இவருடைய சிலேடைப் பேச்சுக்களில் அதிகமாக நகைச்சுவை கலந்திருக்கும்.
# நகைச்சுவை

## நகைச்சுவை வடிவங்களும் உத்திகளும்

### துணுக்குகள்

துணுக்குகள் தமிழ் இதழ்களில் பிரபலமானவை. பொதுவாக இரண்டு பேருக்கிடையே இடம் பெறும் சிறு உரையாடலாக, நையாண்டித்தனமான ஓவியத்துடன் இருக்கும்.  
---
<pre>
தந்தை: "இதுவரை எத்தனை இலையான் அடித்தாய்"?
மகள்: "மூன்று அப்பா. இரண்டு ஆண் & ஒரு பெண்."
தந்தை: (திகைப்புடன்) "ஆண், பெண் என்று எப்படிக் கண்டு பிடித்தாய்";?
மகள்: "பியர் போத்தலின் மேல் இரண்டு இருந்தன. ரெலிபோன் மேல் ஒன்று இருந்தது"!
</pre>
# நகைச்சுவை

## நகைச்சுவை வடிவங்களும் உத்திகளும்

### கடி

எ.கா.  
அமைச்சர்: இதென்ன அரசே போரே நிகழாத போது தங்களுக்கு விழுப்புண்ணா ?
அரசர்: இல்லை அமைச்சரே! அரியாசனத்திலே தடுக்கிக் கீழே விழுந்ததால் ஏற்பட்ட புண்
… அதனால் 'விழுப்புண்' என்றேன். (நன்றி ஆனந்த விகடன், 7-3-82).  
வானொலியில் தொலைபேசி வழி நேயர் விருப்பத்தில் ஒரு உரையாடல்.....
"ஹலோ வணக்கம்!"
"வணக்கம்! சொல்லுங்க..."
"வணக்கம்தான் சொல்லிட்டேனே எத்தனை தடவை சொல்றது?"
"அதில்லைங்க"
"எது இல்லை?"
"சரி நீங்க எங்க இருந்து பேசறீங்க?"
"போன்ல இருந்துதான் பேசறேன்"
"சரி என்ன பாட்டு வேணும்?"
"சினிமா பாட்டுதான்"
"சரி எந்த படத்துல இருந்து?"
"சினிமா படத்துல இருந்துதான்"
"அய்யோ!"
என்று தலையில் அடித்துக்கொண்ட அந்த நிகழ்ச்சித் தொகுப்பாளர்
அன்றோடு அந்த வேலையை ராஜினாமா செய்துவிட்டார்.
# நகைச்சுவை

## நகைச்சுவை வடிவங்களும் உத்திகளும்

### நையாண்டி/பரிகாசம்

வன்மையாக நகையுணர்வைத் தூண்டல்,
எ.கா. <pre>
இப்புத்தகத்தை படிக்காதவர்கள் பாராட்டுகிறார்கள்!
இப்புத்தகம் அபாரம் போங்க!  
"எப்பவும் 200 மில்லி போட்ட மாதிரி ஆடிக்கொண்டே இருந்த என் வீட்டு மேஜையின் காலின் கீழ் புத்தகத்தை
வைத்தேன் சொன்னால் நம்பமாட்டீர்கள் மேஜை ஆடுவது நின்று விட்டது முப்பது வருடமாக ஆ(ட்)டிக் கொண்டிருந்த
பிரச்சனைக்கு தீர்வு ஏற்பட்டது. இன்னும் இது மாதிரி பல உபயோகமான புத்தகங்களை எழுதுங்கள்."
-- ராமன், தெனாலி
</pre>  
<pre>
புத்தி ஜீவிதம் - ஜோர்ஜ் இ. குர்ஷ்சோவ்  
இவர்கள் ஏன் தோண்டுகின்றார்கள் என்பது பற்றி இவர்களைத் தவிர வேறு யாருக்கும் அக்ககறை இருக்காது.
அது பற்றிய கவலை கிஞ்சித்தேனும் இல்லாமல்...ஓலச்சுவடிகளையும் நாட்டார் பாடல்களையும் தோண்டும் போது
புராதன நெருஞ்சி முள் அகப்படும். ('சங்க காலத்தில் செருப்பு'), இன்னும் தோண்ட துருப்பிடித்த இரும்பு வளையம்
கிட்டும். ('புறநானூற்றில் பரத்தையர் அணிகலங்கள்'), தோண்டிக் கொண்டே போக...தோண்டிய தோண்டலில் பூமியின்
மறுபக்கத்தில் தென்கிழக்காசியாவில் வெளியே வந்தும் 'சாவகத்தில் தொந்தமிழன் விழுமியங்கள்'.
</pre>
# நகைச்சுவை

## நகைச்சுவை வடிவங்களும் உத்திகளும்

### கிராமியக்கலையில் நகைச்சுவை

- வில்லுப்பாட்டு
- பாவைக் கூத்து
- கோமாளி கூத்து
- நகைச்சுவை விடுகதைகள்
# நகைச்சுவை

## நகைச்சுவை வடிவங்களும் உத்திகளும்

### ஏனைய நகைச்சுவை வடிவங்கள்

- மிகைப்படுத்துதல்
- விகடம் - போலிக் குரல் (அ) நடித்தல்
- பரோடி - நையாண்டிப் போலி
- கோமாளித்தனம்
- கேலிக்கூத்து
- கடி, யோக்ஸ் சொல்லல்
- இரட்டை அர்த்தம்
- கேலிச்சித்திரம்
- அறுவை
- சீசன்
- அனுபவ நகைச்சுவை
# நகைச்சுவை

## ஊடகங்களில் நகைச்சுவை

### நகைச்சுவைத் தமிழ் அலைவரிசைகள்

- காமெடித்திரை
- சிரிப்பொலி
# நகைச்சுவை

## ஊடகங்களில் நகைச்சுவை

### நகைச்சுவைத் தமிழ் இதழ்கள்

- சிரித்திரன்
- சுவைத்திரள்
# நகைச்சுவை

## ஊடகங்களில் நகைச்சுவை

### நகைச்சுவை தொலைக்காட்சி நிகழ்ச்சிகள்

- மீண்டும் மீண்டும் சிரிப்பு
- கலக்கப் போவது யாரு
- அசத்தப் போவது யாரு
- லொள்ளு சபா
- சொல்லுங்கண்ணே சொல்லுங்க
- டாடி எனக்கு ஒரு டவுட்டு
- குட்டிச் சுட்டீஸ்
# நகைச்சுவை

## ஊடகங்களில் நகைச்சுவை

### நகைச்சுவை தொலைக்காட்சி தொடர்கள்

- மெளலியின் பிளைட்-172
- மேல் மாடி காலி, டாப் டக்கர் - கோவை அனுராதா
- ரமணி vs ரமணி
- சின்ன பாப்பா பெரிய பாப்பா
# நகைச்சுவை

## நகைச்சுவைத் தமிழ் எழுத்தாளர்கள்

- ஆர். மகாதேவன்
- கு. ஞானசம்பந்தன்
- தேனி. எஸ். மாரியப்பன்
- கிரிஜா மணாளன்
# நகைச்சுவை

## நகைச்சுவை நாடக ஆசிரியர்கள்

- கிரேசி மோகன் - சாக்லேட் கிருஷ்ணா, மாது +2
- எஸ். வி. சேகர் - காதுல பூ
- ஒய். ஜீ. மகேந்திரன்
- காத்தாடி ராமமூர்த்தி
# நகைச்சுவை

## நகைச்சுவைப் பேச்சாளர்கள்

- புளியங்குடி க.பழனிச்சாமி
- சாலமன் பாப்பையா
- திண்டுக்கல் ஐ .லியோனி
- தென்கச்சி கோ. சுவாமிநாதன்
# நகைச்சுவை

## திரைப்படத்தில் நகைச்சுவை

தமிழ் திரைப்படங்கள் தொடக்க காலத்திலிருந்தே ஒரு சுயமான, வளமான நகைச்சுவை பாரம்பரியத்தைக் கொண்டு விளங்குகின்றன. தமிழ்த் திரைத்துரையில் நகைச்சுவை தமிழ் மரபுகளை பெரும்பாலும் பிரதிபலித்திருக்கிறது.
# நகைச்சுவை

## உலக நகைச்சுவை நடிகர்கள்

- சார்லி சாப்ளின்
- ஜாக்கி ஜான்
- ரோவன் அட்கின்சன் - மிஸ்டர் பீன்
# கிராமத் திரைப்படம்

**கிராமத் திரைப்படங்கள்** எனப்படுவது திரைப்பட வகையாகும். கிராமம் அதனைச் சார்ந்த பகுதிகளில் வரும் திரைக்கதை அமைப்புகள் கிராமத்திய இசை, பண்பாடு, பேச்சு, நடைகள் போன்றவற்றினால் பின்னப்பட்ட கதாபாத்திரங்கள் மற்றும் கலைப்படங்களின் சிறிய அளவிலான தாக்கங்கள் இவ்வாறான பல வடிவங்களினையும் பெற்று திரையிடப்படும் திரைப்படங்கள் கிராமப்படம் எனலாம்.
# கிராமத் திரைப்படம்

## இயக்குநர்கள்

- பாரதிராஜா
- பாக்யராஜ்
- கே. எஸ். ரவிக்குமார்
- ராஜ் கபூர்
- சேரன்
# கிராமத் திரைப்படம்

## பிரபல கிராமத் திரைப்படங்கள்

- மண்வாசனை
- முதல் மரியாதை
- விருமாண்டி
- தேவர் மகன்
- கரகாட்டக்காரன்
- தண்ணீர் தண்ணீர்
- கருத்தம்மா
- நாட்டாமை
- சோலையம்மா
- சின்ன தம்பி
- சூர்யவம்சம்
- எஜமான்
- சின்ன கவுண்டர்
- சின்ன ஜமீன்
- நட்புக்காக
- முத்து
- வேதம் புதிது
- பதினாறு வயதினிலே
# கிராமத் திரைப்படம்

## கிராமத் தொலைக்காட்சி தொடர்கள்

### விஜய் தொலைக்காட்சி

- மதுரை
- களத்து வீடு
- என் பெயர் மீனாட்சி
- சரவணன் மீனாட்சி
- ஆண்டாள் அழகர்
- சரவணன் மீனாட்சி (பகுதி 3)
# கிராமத் திரைப்படம்

## கிராமத் தொலைக்காட்சி தொடர்கள்

### கலைஞர் தொலைக்காட்சி

- தெக்குத்தி பொண்ணு
- அப்பனும் ஆத்தாலும்
- முதல்மரியாதை
- தாயம்
# கிராமத் திரைப்படம்

## கிராமத் தொலைக்காட்சி தொடர்கள்

### சன் தொலைக்காட்சி

- சூர்யவம்சம்
# நாடகம் (திரைப்படம் மற்றும் தொலைக்காட்சி)

**நாடகத் திரைப்படம்** மற்றும் **நாடகத் தொலைக்காட்சித் தொடர்** (Drama (film and television)) எனப்படுவது திரைப்படம் மற்றும் தொலைக்காட்சி நிகழ்ச்சி வகையாகும். மேடை நாடகங்களின் தாக்கம், இலக்கிய மற்றும் காப்பியங்களின் தாக்கங்கள் போன்றவற்றின் பின்னணியில் திரைப்பட ரசனைக்கேற்ப வெளிவரும் திரைப்படங்கள் நாடகப்படங்கள் எனலாம். இத்தகைய திரைப்படங்கள் இயக்குநர் ரசனைக்கேற்றாற்போல் கதாபாத்திரங்களின் அசைவுகள், பேச்சுக்கள், வசனங்கள், நடிப்பின் வகைகள் போன்றனவற்றில் அதிக கவனம் செலுத்துவதினால் பார்வையாளர்களின் கவனத்தினை திரைப்படத்தின் மீது கொண்டுசெல்லவும் உதவுகின்றன.
# நாடகம் (திரைப்படம் மற்றும் தொலைக்காட்சி)

## பிரபல நாடகத் திரைப்படங்கள்

- தி காட்பாதர்
- நாயகன்
# நாடகம் (திரைப்படம் மற்றும் தொலைக்காட்சி)

## பிரபல நாடகத் திரைப்பட இயக்குநர்கள்

- ஸ்டீவன் ஸ்பில்பேர்க்
- மணிரத்னம்
- கே.பாலச்சந்தர்
- பிரான்சிஸ் போர்ட் கோப்போலா
# நாடகம் (திரைப்படம் மற்றும் தொலைக்காட்சி)

## திரைப்படம் மற்றும் தொலைக்காட்சி நாடக வகைகள்

- குற்ற நாடகம், காவல் நாடகம், சட்ட நாடகம்
- குற்றவாளிகள், சட்ட அமலாக்கம் மற்றும் சட்ட அமைப்பு சம்பந்தப்பட்ட கதைகளை கொண்டது.  
- வரலாற்று நாடகம்
- வரலாற்றில் வியத்தகு நிகழ்வுகளை மையமாக கொண்ட திரைப்படங்கள்.  
- திகில் நாடகம்
- தத்ரூபமான அமைப்பில் குடும்ப உறவுகளை உள்ளடக்கிய யதார்த்தமான உணர்ச்சிப் போராட்டங்களைக் கையாளும் கதாபாத்திரங்களை மையமாகக் கொண்ட திரைப்படம். படத்தின் திகில் கூறுகள் பெரும்பாலும் அவிழ்க்கும் கதைக்களத்தின் பின்னணியாக கொண்டது.  
- நகைச்சுவை நாடகம்
- ஆவண நாடகம்
- உணர்ச்சியூட்டும் நாடகம்
- மருத்துவ நாடகம்
- ராணுவ நாடகம்
- காதல் திரைப்படம்
- இளமை பருவ நாடகம்
# ஈராக் மீதான படையெடுப்பு, 2003

**ஈராக் மீதான படையெடுப்பு** மார்ச்சு 19 2003 முதல் 1 மே 2003 வரை இடம் பெற்று ஈராக் போர் ஆரம்பிக்க வழிவகுத்தது. சதாம் உசேன் தலைமையிலான அரசாங்கத்திடம் பாரிய அழிவுகளை ஏற்படுத்தக்கூடிய இரசாயன ஆயுதங்கள் இருப்பதாகக் குற்றஞ்சாட்டியே இந்த ஆக்கிரமிப்பினை *பயங்கரவாதத்திற்கு எதிரான போர்* எனக் கூறிக் கூட்டுப் படைகள் ஆரம்பித்தன. டிசம்பர் 13, 2003 இல் சதாம் உசேன் கைது செய்யப்பட்டார். இதன் பின்னர் பாரிய அளவிலான தாக்குதல்கள் நிறுத்தப்பட்ட போதிலும் கூட்டுப் படைகளுக்கும் ஈராக் போராளிகளுக்கும் இடையே தொடர் மோதல்கள் இடம் பெற்றன.
# ஆர். மகாதேவன்

**தேவன்** அல்லது **ஆர். மகாதேவன்** (செப்டம்பர் 8, 1913 - மே 5, 1957) பிரபல நகைச்சுவை எழுத்தாளர். பல நகைச்சுவைக் கதைகளையும் கட்டுரைகளையும் *தேவன்* என்ற புனைபெயரில் எழுதியவர். *துப்பறியும் சாம்பு* இவரது பிரபலமான படைப்பாகும்.
# ஆர். மகாதேவன்

## வாழ்க்கைக் குறிப்பு

தமிழ்நாட்டில் கும்பகோணத்தை அடுத்த திருவிடைமருதூரில் செப்டம்பர் 8, 1913 அன்று பிறந்தார். அவ்வூரில் உள்ள திருவாவடுதுறை ஆதீன உயர்நிலைப் பள்ளில் படித்தார். மகாதேவன், பள்ளியில் சாரணர் படையில் சேர்ந்திருந்ததால், சாரணப்படைத் தலைவராக இருந்த கோபாலசாமி ஐயங்கார், மாணவர்களுக்கு நிறைய சிறுகதைகளைச் சொல்லி, மாணவர்களையும் கதை சொல்லச் சொல்லி ஊக்குவிப்பார். இவர் மூலம் கதை கட்டுவதில் மகாதேவனுக்கு ஆர்வமும் சுவையும் தோன்றியது. கும்பகோணம் அரசினர் கல்லூரியில் பி.ஏ. பட்டம் பெற்றார்.
# ஆர். மகாதேவன்

## பத்திரிகாசிரியர்

சிறிது காலம் பள்ளியொன்றில் ஆசிரியராகப் பணியாற்றியபின் தனது 21 ஆவது வயதில் ஆனந்த விகடன் வார இதழில் துணை ஆசிரியராகச் சேர்ந்தார். 1942 முதல் 1957 வரை நிர்வாக ஆசிரியராக இருந்தார். 23 ஆண்டுக் காலம் விகடனில் ஐந்நூற்றுக்கும் மேற்பட்ட சிறுகதைகள், நூற்றுக்கணக்கான நகைச்சுவைக் கட்டுரைகள், இருபதுக்கும் மேற்பட்ட தொடர்கள் எழுதினார்.